निर्मला कपिला दी ( भैनजी) बहार ले कर, है आयी होली, खुशी मनाये गली हमारी उतारो जूते से आरती अब सजन है आये गली हमारी सखी ले आना तगारी गोबर गुलाब ले कर उसे सजाना करो सुवागत, जु शान से वो, ठहर न पाये गली हमारी अबीर कीचड मिला बनाएं जरा सा उबटन, लगे सजीला खिलाऊँ घी गुड चुरी उसे जो पकड के लाये गली हमारी बना सखी हार चप्पलों से, सडे टमाटर, पिरोना उपले है चाहता तो गधे पे चढ कर चला वो आए गली हमारी निगाह उसकी मुझे है ढूँढे मैं बचती छुप छुप सखी के पीछे बने वो छैला, कहे है लैला, मुझे सताये गली हमारे करूँ विनय लो न भंग धतूरा अभी है मेरी नज़र शराबी सजी धजी सजनी ले के डंडा तुझे बुलाये गली हमारी बहुत सताया, मुझे है पर अब, मैं गिन के बदले करूँगी पूरे बुरा न मानो शुगल करें जो होली मनाये गली हमारी मुझे सताये बना बहाने बता भला ये उमर है कोई चखाऊँ उसको बना के भुर्ता मजे से खाये गली हमारी है दाँत नकली,चढा है चश्मा,झुकी कमर है बने जवां वो ले धूल मिर्ची बुरक उसे जो ये छब बनाये गली हमारी करो पिटाई, करो ठुकाई,बुढ़उ को देखो बना मजाजी मज़ा चखाऊँ,उसे बताऊ कभी जु आये गली हमारी निरा ही लम्पट न शक्ल सूरत मलो तो चूना औ चाक मुंह पर बना के जोकर नमूना नमूना उसको उठा दिखाये गली हमारी ये ब्लाग दुनिया हुयी चकाचक बिखर रही है खुशी जहाँ मे सुबीर लाये रंगीन होली हंसे हसाये गली हमारी सजे ये होली सजे नशिश्‍तें सभी तरफ हो खुशी मुहब्बत मुबारके हैं सलाम भी हैं, यूं खिलखिलाए गली हमारी   शार्दूला नोगजी दीदी ( सिंगापुर बुआ)  उतारो जूतों से आरती सब सनम हैं आए गली हमारी कि जिसकी लाठी, है भैंस उसकी, नियम निभाए गली हमारी उठा पटक दे, गिरा झटक के, दे मार बैलून आँख तक के बहुत मिलाए रहे इ अंखियाँ, नज़र छुड़ाए गली हमारी उसी तरह से बजाव सीटी, कि जिस तरह ये रहे बजाते सुनो सुनयना, सही सिलेमा, इने दिखाए गली हमारी बेपेंद लोटा, कपार खोटा, छुटंक हाइट, त ऊ प मोटा सजन हमारा बनय क सपना,  सकल भुलाए गली हमारी कहाँ से आया सुफेद-काला, पुरान मॉडल कबाड़ वाला कलर्ड डिजिटल दिलाव हमका, वही चलाए गली हमारी बुरा न मानो गुलाल के दिन, लगे है गारी परम पियारी बनो सजनवा तुमहु गुलाबी, तुम्हें मनाए गली हमारी अबीर तन पे, अबीर मन पे, अबीर चहु दिसि धरा-गगन पे पिया परस बिन गहन अगन रे, जलद बुलाए गली हमारी    कंचना चौहान ( बतौली बहना ) अबीर रंगो के रंगी बादल, हैं आज छाये मेरी गली में कि काश साजन, भी बन कोई घन, मुझे भिगाये मेरी गली में ।